
Гр.Кнежа, 19.12.2018г.
Кнежанският Районен съд в публично съдебно заседание на 27.11.2018г. /тринадесети ноември/ през две хиляди и осемнадесета година в състав:
Председател : Пламен Тодоров
при секретаря К.Д. като разгледа докладваното от съдията АНД№215/2018г. по описа на съда и за да се произнесе взе предвид следното :
Н.И.Д. с ЕГН*** от *** е подал въззивна жалба против Наказателно постановление №009-18/20.08.2018г., издадено от Председателя на КПКОНПИ.
Въззивникът твърди,че на осн.чл.63, ал.З от ЗАНН вр. чл.30, ал.1 от ЗПУКИ /отм./, че съдът следва да отмени като незаконосъобразно процесното НП въз основа на Решение №РС-214-15-027 от 20.06.2018г., както и да му присъди направените в настоящото производство съдебни разноски.
Въззивникът излага по делото съображения в насока,че процесното НП е постановено в противоречие с разпоредбата на чл.30, ал.1 от ЗПУКИ /отм./, където законодателят е предвидил специален срок, в който компетентния орган ,след влизане на решението по чл.27 от ЗПУКИ трябва да издаде наказателно постановление. Според него уредения едномесечен срок за издаване на процесното НП в конкретния случай не е бил спазен. Въззивникът описва, че обжалваното НП е изготвено на 20.08.2018г. като неправилно е прието, че с Решение №РС-214-15-027г. е било получено от него на 06.07.2018г. в 13,00ч. чрез съпругата му – Н.Д. Той твърди, че това решение е било получено от съпругата му Н.Д., но не на 06.07.2018г., а на 05.07.2018г. и за установяването на посоченото обстоятелство прилага разписка от „Български пощи“ЕАД от чието клеймо е видно ,че е бил уведомен на 05.07.2018г., а не на 06.07.2018г. както неправилно е приел съставителя на процесното НП.
Предвид това въззивникът счита ,че понеже не е обжалвал съответното Решение №РС-214-15-027 от 20.06.2018г., същото по отношение на него е влязло в законна на 19.07.2018г., а не на 21.07.2018г., както неправилно е прието в атакуваното НП. Цитира се разпоредбата на чл.60, ал.5 от ГПК относно броенето на сроковете за обжалване на посоченото решение като се изтъква, че той е започнал за въззивника на 06.07.2018г. и е изтекъл след 14 дни ,т.е. в края на 19.07.2018г. Въззивникът сочи, че според чл.62, ал.1 от ГПК срокът му за обжалване на посоченото решение за него е приключил след края на работното време на 19.07.2018г. Цитира се Тълкувателно решение №7/2014г. от 31.07.2018г., постановено по Тълкувателно дело №7/2014г. на ОСГТК на ВКС и се изтъква, че и според съдебната практика срокът му за обжалване на съответното решение е изтекъл в края на работното време на 19.07.2018г. и в този смисъл необосновано и неправилно е заключението на съставителя на процесното НП, че това решение на КПКОНПИ от 20.06.2018г. е било влязло в законна сила на 21.07.2018г. Въззивната страна сочи, че съгласно чл.30, ал.1 от ЗПУКП /отм./, след влизането в сила на решението на комисията от 20.06.2018г., председателят й е следвало да издаде НП в едномесечен срок .считано от 19.07.2018г., но процесното НП е било съставено на 20.08.2018г. и поради това го счита за незаконосъобразно, понеже едномесечният срок за издаването му е изтекъл на 19.08.2018г. Въззивникът развива доводи в насока, че нормата на чл.ЗО. ал.1 от ЗПУКИ /отм./ е императивна и неспазването на срока от страна на компетентния орган опорочава издаденото по-късно постановление,а пропускането на този срок се явява пречка за законосъобразното налагане на наказание, понеже процесуалната възможност за това се е погасила по силата на закона. Според въззивната страна въведените в действащото законодателство срокове гарантират преди всичко ангажираност на страните и бързината на процеса.
Излагат се доводи в насока,че ако жалбоподател пропусне предвидения за обжалване срок от 14 дни и депозира жалбата си на 15-я ден, то така подадената жалба няма да породи целените последици и няма да има присъщия на редовно депозираните жалби суспензивен ефект, понеже обжалвания акт вече ще е влязъл в сила. Предвид това .въззивната страна счита, че пропускането на определен срок от страна на оправомощения орган за извършването на дадено действие препятства възможността за по-нататъшно осъществяване на възложените му правомощия и съответно предопределя незаконосъобразността на извършеното „закъсняло“ действие.
Въззивникът изтъква, че в подкрепа на твърдението му е непротиворечивата съдебна практика .обективирана и в Решение №2843 от 26.02.2014г., постановено по адм.д. №12992/201Зг. по описа на ВАС.УН-мо отделение .където е прието; „...съгласно чл.30, ал.1 3ПУКИ влизането на решението в сила е необходима предпоставка за издаване на НП. Така издаденото НП ще бъде незаконосъобразно .защото срокът за налагане на наказанието ще бъде пропуснат,респ.погасен ,ако НП не бъде издадено в едномесечен срок от влизане в сила на решението, с което е установен конфликт на интереси, както категорично повелява чл.ЗО ЗПУКИ."
Според въззивната страна в обжалваното НП, в неговия диспозитив наказващият орган е приел и постановил в т.1, че му налага глоба в размер на 5000лв. на осн. чл.35, ал.1 от ЗПУКИ /отм./ във връзка с чл.171, ал.1 от ЗПКОНПИ вр.чл.3, ал.2 от ЗАНН .като счита в тази му част процесното НП за незаконосъобразно предвид императивната норма на чл.57, ал.1, т.5 от ЗАНН. т.е. не е посочена датата /годината на нарушението/ и в тази връзка са незаконосъобразни и останалите санкции визирани в т.2. и 3 в обжалваното НП.
Заявено е като доказателствено искане да се допусне за изслушване един свидетел при режим на довеждане от въззивнита страна във връзка с твърденията й.
Към жалбата са окомплектовани следните писмени доказателства: заверено копие от разписка на „Български пощи“ЕАД, решение №2843 от 26.02.2014г., постановено по адм.д. №12992/201Зг. по описа на ВАС, VII- мо отделение, оригинал от процесното Наказателно Постановление №009-18/20.08.2018г. на Председател на КПКОНПИ, писмо с изх. №10450/21.08.2018г. на Председател на КПКОНПИ до въззивника, заверено копие от процесното НП, заверено копие от разписка от Български пощи ЕАД връчена на въззивника на 22.08.2018г. от 15,ЗОч., нечетливо копие от разписка, копие от Писмо с изх.№147 01- 10081/15.08.2018г. до Кмета на Община К. от члена на КПКОНПИ Силвия Къдрева, копие от Писмо с изх.№3700-25-1 /17.08.2018г. от Кмета на Община К. до КПКОНПИ, копие от Писмо с изх. №С2015-214415/03.07.2018г. на члена на КПКОНПИ Силвия Къдрева до Кмета на Община К., Решение №СР-214-15-027/20.06.2018г. на КПКОНПИ, заверено копие от разписка на Български пощи ЕАД, заверено копие от нечетлива разписка и Проследяване на пратка №ЕФ018526653ВО към 04.07.2018г.-17,17ч.
Пред настоящия съдебен състав бяха събрани и следните писмени доказателства от страните:
Заверено копие от Пълномощно от Председателя на КПКОНПИ за юрк. В.П., заверено копие от разписка на Български пощи ЕАД, копие от информация получена на ел.поща на въззивника -5 бр. ПДФ файла с неизвестно съдържание от „***“, оригинал на разписка на „Българснки пощи“ЕАД Бул Пост, Писмо с Изх. №11-01-499-1/02.11.2018г. на Гл.Изп.директор на „Български пощи“ЕАД, копие от определение №415/16.07.2015г. по дело №1375/2015г. на ВКС, ТК, Н т.о.и заверено копие от Проследяване на Пратка №ЕВ18526653ВО към 04.07.2018г. 17,17ч.
По делото се насрочиха общо 2 бр. о.с.з. на 16.10.2018г. и на 27.11.2018Г.
Въззивникът лично и чрез адв.С.Я. поддържа жалбата си и развива доводи насока,че процесното НП е незаконосъобразно, тъй като е издадено един ден след законово-установения срок за неговото издаване.
Въззиваемият чрез процесуалния си представител юрк. П. оспорва въззивната жалба и развива доводи за нейната неоснователност като иска от съда да отхвърли предявената жалба и да потвърди процесното Наказателно Постановление №009-18/20.08.2018г. на Председател на КПКОНПИ.
По делото бяха разпитани свидетелката на въззивника Н.П.Д.-съпруга на въззивника,както и връчителката на решението на КПКОНПИ и съставителка на разписката по пратката Бул Пост на „Български пощи“ЕАД за пратка ЕВ018526653130- Ц.И.С.
Видно от разпита на свидетелката Н.П.Д.- съпруга на въззивника, обективирани в протокол от о.с.з. на 16.10.2018г. - лист 2-3 вкл., същата каза,че е получавала писмо от КПКОНПИ, което е било адресирано до съпруга й Н.Д. и това било в ден четвъртък на дата 05., но месеца не си спомня. Свидетелката разказа ,че е предала на съпруга си за писмото ,а той я е помолил да го сканират и да го изпратят от нейния имейл на адвокатите му в гр.С. Тази свидетелка каза, че е получила пратката от пощальонката, която познава, но не си спомня името й и се е подписала за това.
Свидетелката Д. твърди, че датата на която й е била връчена пратката и е подписала обратната разписка е била 05.07.2018г., а не е 06.07.2018г., както е записано на предявената и разписка от кориците на делото.
Видно от разпита на връчителката на решението на КПКОНПИ и съставителка на разписката Бул Пост на „Български пощи“ЕАД за пратка ЕВ018526653ВС- Ц.И.С., обективирани в протокол от о.с.з. на 27.11.2018г. - лист 2-3 вкл.. същата след като се запозна със съдържанията на предявените й копия от обратни разписки заяви, че на въззивника пратката е била връчена от нея на 05.07.2018г. и щемпела е от дата 05.07.2018г., а е отразила 06.07.2018г. на отрязъка от разписката който връща, тъй като не се връща същия ден до пощата и механично е записала неправилно датата 06.07.2018г., което е допусната от нея техническа грешка. Свидетелката С. разясни, че практиката е веднага да се занесат по възможно най-бързия начин и не е възможно писмото да е останало да стои до следващия ден, тъй като затова се казва Булпост, което означава „веднага“ да се занесе и се процедира ако няма човек на място да се остави известие на адреса. Свидетелката разказа, че при тях се вкарва датата на върнатата обратна разписка и допуснатата от нея грешка е била отразена в компюгьра-система в „Булпост“ като тя я е отразила за дадена на 06.07.2018г., а в действителност е била дадена на 05.07.2018г. и я е връчила на г-жа Н.Д., съпруга на г-н Д. към обяд между 13,00ч. и 14,00ч. С. каза, че в практиката си е имало случаи .когато е оставяла писма за разнос и на следващ ден, когато физически не е могла да ги занесе или не е намерила човек на адреса като е категорична, че датата на разнос на тази пратка е 05.07.2018г., а не на 06.07.2018г., но е допуснала техническа грешка със записването на последната дата на обратната разписка.
Съдът дава вяра на показанията на разпитаните две свидетелки Д. и С., които счита за достоверни .обективни и непротиворечиви по между си и със събраните по делото основни и допълнителни писмени доказателства.
След като се запозна по отделно и съвкупно със събраните по делото писмени доказателства, съдът счита за установена следната фактическа обстановка :
Видно от съдържанията на заверено копие от разписка на „Български пощи“ЕАД, решение №2843 от 26.02.2014г. постановено по адм.д. №12992/201Зг. по описа на ВАСД/П-мо отделение,оригинал от процесното Наказателно Постановление №009-18/20.08.2018г. на Председател на КПКОНПИ, писмо с изх. №10450/21.08.2018г. на Председател на КПКОНПИ до въззивника, заверено копие от процесното НП, заверено копие от разписка от Български пощи ЕАД връчена на въззивника на 22.08.2018г. от 15,ЗОч., нечетливо копие от разписка, копие от Писмо с изх.№147 01-10081/15.08.2018г. до Кмета на Община К. от члена на КПКОНПИ Силвия Къдрева, копие от Писмо с изх.№3700-25-1 /17.08.2018г. от Кмета на Община К. до КПКОНПИ, копие от Писмо с изх. №02015-214415/03.07.2018г. на члена на КПКОНПИ Силвия Къдрева до Кмета на Община К., Решение №СР-214-15- 027/20.06.2018г. на КПКОНПИ, заверено копие от разписка на Български пощи ЕАД, заверено копие от нечетлива разписка и Проследяване на пратка №ЕФ018526653ВО към 04.07.2018г.-17,17ч. ,както и на заверено копие от Пълномощно от Председателя на КПКОНПИ за юрк.В.П., заверено копие от разписка на Български пощи ЕАД, копие от информация получена на ел.поща на въззивника -5 бр. ПДФ файла с неизвестно съдържание от „***“,оригинал на разписка на „Българснки пощи“ЕАД Бул Пост, Писмо с Изх. №11-01-499-1 /02.11.2018г. на Гл.Изп.директор на „Български пощи“ЕАД, копие от определение №415/16.07.2015г. по дело №1375/2015г. на ВКС, ТК, И т.о.и заверено копие от Проследяване на Пратка №ЕВ18526653ЕЮ към 04.07.2018г. 17,17ч. въз основа на влязло в сила Решение №РС-214- 15-027/20.06.2018г. на КПКОНПИ за установени описан конфликт на интереси- нарушение на чл.9, ал.1, предл.2 от ЗПУКИ /отм./ и неподаване на декларация по чл.12, т.4 от ЗПУКИ /отм./ от въззивника- нарушение по чл.16, ал.1 от ЗПУКИ /отм/, подлежащо на обжалване на осн. чл.27, ал.5 от ЗПУКИ /отм./ в 14-дневен срок от съобщаването му пред АССГ е било издадено процесното Наказателно Постановление №009- 18/20.08.2018г. на Председател на КПКОНПИ, с което са му наложени описаните там административни наказания.
Видно от съдържанието на Писмо с Изх. №11-01-499-1/02.11.2018г. на Гл.Изп.Директор на „Български пощи“ЕАД .куриерската пратка с известие за доставяне /ИД/и баркод №ЕВ018526653ВО, с получател Н.И.Д. *** /е постъпила на 05.07.2018г. в обработващ възел /ОВ/гр.П./ и същия ден е експедирана за ПС гр.К.//. Куриерската пратка с /ИД/ и баркод №ЕВ018526653ВС е постъпила за доставка в пощенска станция /ПС/ гр.К. на 05.07.2018г. и съшия ден е доставена на Н.Д.-съпруга на получателя. В нарушение на определената технология на работа. при доставката на горецитираната куриерска пратка и оформлението на ИД .пощенският служител от ПС гр.К. неправилно е отразил дата на доставката 06.07.2018г.
Посочено е, че куриерска пратка със съответния баркод е била доставена от Ц.И.С.-служител на ПС-гр.К. с описан адрес.
Спорното в производството е дали процесното Наказателно Постановление №009-18/20.08.2018г. на Председател на КПКОНПИ е било издадено в законовоустановения за това 30 дневен срок или след това,тъй като въззивната страна сочи, че решението е било връчено на въззивника на 05.06.2018г. и по отношение на него е влязло в законна на 19.07.2018г., а не на 21.07.2018г., както неправилно е прието в атакуваното НП, а въззиваемата страна твърди, че решението на КПКОНПИ е било получено на 06.07.2018г. от въззивника и е влязло в сила на 19.07.2018г. и издаденото въз основа на него на въззивника Наказателно Постановление №009-18/20.08.2018г. на Председател на КПКОНПИ е било издадено в законово-установения за това 30 дневен срок.
Въз основа на описаната фактическа обстановка,съдът стигна до следните правни изводи:
Решение №РС-214-15-027/20.06.2018г. на КПКОНПИ и процесното Наказателно Постановление №009-18/20.08.2018г. на Председател на КПКОНПИ са били съставени, съответно издадени от компетентни за това лица и административен орган, което се установи от събраните по делото писмени доказателства на страните и не се оспорва от въззивника.
Процесното НП е получено от въззивника на 22.08.2018г.,а жалбата срещу него е подадена чрез административно-наказващия орган на 30.08.2018г. и е регистрирана при въззиваемата страна с вх.№ЦУ01/ 11030 от 30.08.2018г.
В кориците на делото липсва информация въззивната жалба как е била подадена до КПКОНПИ т.е. по пощата или чрез внасянето й на ръка. Ако е била подадена по пощата няма плик или копие от плик или обратна разписка за това.
Процесното Наказателно Постановление №009-18/20.08.2018г. на Председател на КПКОНПИ е било връчено на въззивника с обратна разписка с куриерска пратка Булпост с код №ЕВ019104104ВС на 22.08.2018г. в 15,30ч., а срока за обжалването му е 7-мо дневен от връчването му чрез Председателя на КПКОНПИ до РС-гр.К. и тече от 23.08.2018г. до 29.08.2018г.вкп.
Предвид горното въззивната жалба е предявена след изтичането на срока за въззивно обжалване на процесното НП и е процесуално недопустима, а обжалваното Наказателно Наказателно Постановление №009-18/20.08.2018г. на Председател на КПКОНПИ е влязло в законна сила на 30.08.2018г., тьй като съгласно нормата на чл.64, бук.“б“ от ЗАНН -не е било обжалвано в законния срок.
Изложеното е пречка да бъде разгледана жалбата по същество и е предпоставка за прекратяването на образуваното съдебно производство.
Съобразно изложеното,съдът следва да постанови съдебно определение, с което да отмени определенията си от о.с.з. от 16.10.2018г. за даване ход на делото и от 27.11.2018г. за даване ход на делото и за даване ход по същество на делото и на осн.чл.63, ал.2 от ЗАНН да прекрати производството по АНД №215/2018г. по описа на РС- гр.К. ,тъй като обжалваното Наказателно Постановление №009- 18/20.08.2018г. на Председател на КПКОНПИ е влязло в законна сила от 30.08.2018г., когато е била подадена въззивната жалба против него от въззивника.
Водим от горното,съдът
ОПРЕДЕЛИ:
Отменява определенията си от о.с.з. от 16.10.2018г. за даване ход на делото и от 27.11.2018г. за даване ход на делото и за даване ход по същество на делото и на осн. чл.63, ал.2 от ЗАНН прекратява производството по АНД №215/2018г. по описа на РС-гр.К. ,тъй като обжалваното Наказателно Постановление №009-18/20.08.2018г. на Председател на КПКОНПИ е влязло в законна сила от 30.08.2018г., когато е била подадена въззивната жалба против него от въззивника.
Определението подлежи на обжалване с частна жалба пред Адм.съд- гр.Плевен в 7- дневен срок от съобщаването му на страните.
Районен съдия .
Пл. Тодоров/

